Miroslav Holzmann

Mgr. Miroslav Holzmann (* 4. september 1976, ČSSR) je slovenský manažér,  producent a spevák. Je koordinátorom športového projektu Tréneri v škole, umeleckým riaditeľom festivalu komornej hudby Pezinské hudobné slávnosti, zakladateľ a prevádzkovateľ Sacherka Cafe a bývalý prevádzkovateľ kaviarní Music café, Cocktail bar Feeling a Chillhouse coffee & wine v Pezinku. V 90. rokoch 20. storočia spoluzakladal lokálne boy bandy Spiders, Cocktail a 3S3.

 Životopis 
Pochádza z Pezinka. V rokoch 1991 – 1995 navštevoval Strednú priemyselnú školu elektrotechnickú na Zochovej ulici v Bratislave. Neskôr sa stal absolventom štúdia verejnej správy na Vysokej škole mezinárodních a veřejných vztahů v Prahe.  

V roku 1992 spolu s Jozefom Benkovským založili projekt MJ Rap, z ktorého sa onedlho stala skupina Spiders (po slovensky nazývaná aj Pavúci). Neskôr založili zoskupenie 3S3 a Cocktail a pribudol Roman Sládek s Erikom Holzmannom. Svoju tvorbu nahrali v hudobných štúdiach Slovenského rozhlasu, Relax Recording Studio, Cami Studio a Opona Studio. 

V rokoch 1997 – 1998 bol technikom v Slovenskom rozhlase. Po odchode zo Slovenského rozhlasu sa stal zvukárom a dramaturgom Pezinského kultúrneho centra, kde pracoval do roku 2002. Od roku 1999 do roku 2000 pôsobil v armádnom umeleckom súbore základnej vojenskej služby.  

V roku 2000 sa s Erikom Holzmannom a Romanom Sládkom ako skupina Cocktail zúčastnili súťaže TV Markíza a agentúry Forza s názvom Talent 2000. Ich súťažnou skladbou bola „Neber mi nádej“, ktorá vyšla aj na propagačnej kompilácii projektu na CD. 

V rokoch 2007 – 2015 bol riaditeľom Mestského kultúrneho strediska v Modre. kde za jeho pôsobenia sa nastavila komplexne kultúra v meste a organizácia prešla celkovou rekonštrukciou.

V roku 2020 bol jedným z kandidátov na riaditeľa Pezinského kultúrneho centra.

V roku 2022 podal kandidatúru ako nezávislý kandidát na primátora a poslanca volebného obvodu číslo 1 Mestského zastupiteľstva mesta Pezinok.

 Diskografia 
MJ Rap
 „Škola“ (demo singel, 1992)

Spiders
 I'm Seeing You (EP, 1995)

3S3
 „Ty si ten problém“ / „Láska nie je na predaj“ (CD singel, 1997)

Cocktail
 „Neber mi nádej“ (kompilácia Talent 2000, 2000)

 Referencie 

 Externé odkazy 
 Oficiálna webstránka
Miroslav Holzmann na Discogs

Kategória:Slovenskí manažéri
Kategória:Slovenskí speváci